LPN สลด กำไร Q3/59 ลดลง 69% หลังรายได้จากการขายลดลง
LPN สลด กำไร Q3/59 ลดลง 69% มาที่ 309.51 ลบ. จากปีก่อนมีกำไร 1.01 พันลบ. หลังรายได้จากการขายลดลง ขณะที่ 9 เดือนแรกมีกำไรอยู่ที่ 1.89 พันลบ. ลดลง 11% จากปีก่อนมีกำไร 2.13 พันลบ.
3 พ.ย. 2559

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN รายงานผลการดำเนินงานไตรมาส 3/59  สิ้นสุดวันที่ 30 ก.ย.59  (รวมบริษัทย่อย) มีกำไรสุทธิ 309.51 ล้านบาท หรือมีกำไรสุทธิ 0.21 บาทต่อหุ้น ลดลง 69% จากช่วงเดียวกันของปีก่อนที่มีกำไรสุทธิ 1.01 พันล้านบาท หรือมีกำไรสุทธิ 0.69 บาทต่อหุ้น
โดยผลการดำเนินงานในไตรมาสดังกล่าวมีกำไรลดลงเนื่องจากบริษัทมีรายได้จากการขายลดลง หลังไม่มีโครงการที่สร้างเสร็จพร้อมส่งมอบมีเพียงรับรู้รายได้จากโครงการที่สร้างเสร็จใน 6 เดือนแรกของปี 59
อย่างไรก็ตาม ผลการดำเนินงานช่วง 9 เดือนแรกมีกำไรสุทธิ 1.89 พันล้านบาท หรือ 1.28 บาทต่อหุ้น ลดลง 11% จากช่วงเดียวกันของปีก่อนที่มีกำไรสุทธิ 2.13 ล้านบาท หรือ 1.44 บาทต่อหุ้น